En mand fik natten til lørdag snitsår på halsen efter fuldemandsoptøjer under en fest i Aalborg Øst. Tre mænd blev efterfølgende af anholdt af politiet, men man mente ikke, der var grundlag for fremstilling, fordi straffen ville være så lille. Samtidig var de anholdte ikke blevet straffet før. Ifølge Nordjyllands Politi havde mændene i løbet af festen flere gange været oppe og diskutere højlydt. - Der bliver på et tidspunkt slået en flaske i stykker, og en mand bliver her stukket på halsen. Det er intet livstruende, siger Jan Stagsted, vagtchef ved Nordjyllands Politi. Da poltiet kom frem, havde de svært ved at tyde mændene, fordi de var meget berusede. Manden, der blev stukket i halsen, ønskede ikke at give meget information til politiet efterfølgende, og det var også blandt årsagerne til, at man ikke gik videre med sagen.

Opsummering:
En mand fik natten til lørdag snitsår på halsen under en fest i Aalborg Øst.